สวัสดีค่ะขออนุญาติสอบถามค่ะ ฝังยาคุมวันที่ 15 พ.ย ค่ะ เว้นระยะเวลา 14 วัน พอหลังจาก14 วัน มีเพศสัมพันธุ์กับแฟนโดยที่ไม่ป้องกัน(หลั่งนอก)เเล้วก้ทำเเบบนี้มาตลอดจนถึงทุกวันนี้ค่ะ พอมาวันที่ 11 ธ.ค รู้สึกปวดท้องค่ะ เเล้วมีเลือดสีน้ำตาลออกมาจากช่องคลอด เเล้ววันนี้เลือดออกเป็นสีเเดงสดค่ะ เกิดจากอะไรหรอคะ ใช่ผลข้างเคียงจากการฝังยาคุมมั้ย เเล้วมีโอกาสท้องมั้ยคะ?
สวัสดีค่ะ หากฝังยาคุมกำเนิดมา 14 วัน แล้วจึงมีเพศสัมพันธ์ ยาฝังก็จะออกฤทธิ์ในการป้องกันการตั้งครรภ์ได้แล้วค่ะ โดยจะช่วยป้องกันการตั้งครรภ์ได้มากกว่า 99% โดยโอกาสในการตั้งครรภ์นั้นมีน้อยกว่า 1% แม้จะไม่ใส่ถุงยางอนามัยก็ตามค่ะสำหรับเลือดสีน้ำตาลและสีแดงสดที่ออกมา ร่วมกับอาการปวดท้อง ก็น่าจะเป็นเลือดที่เกิดจากผลข้างเคียงของยาฝังคุมกำเนิดได้ค่ะ โดยยาฝังมักทำให้มีเลือดออกกะปริดกะปรอย หรือมีเลือดออกปริมาณมากก็ได้ อาจออกติดต่อกันนาน หรือมีช่วงที่ทำให้ประจำเดือนขาดหายไปก็ได้ค่ะ ซึ่งไม่ได้อันตรายอะไร เว้นแต่กรณีที่มีเลือดออกนานเกินไป ซึ่งอาจทำให้เกิดภาวะโลหิตจางตามมาได้ ดังนั้น ในกรณีที่มีเลือดออกนานหลายสัปดาห์ ก็ควรไปพบแพทย์เพื่อรับยาฮอร์โมนเสริมให้เลือดหยุดไหลค่ะส่วนผลข้างเคียงอื่นๆ ที่อาจพบได้ เช่น ปวดท้องน้อย เจ็บเต้านม ปวดหัว เวียนหัว อารมณ์แปรปรวน ซึมเศร้า บางรายอาจมีน้ำหนักตัวเพิ่ม เกิดฝ้า สิว ช่องคลอดแห้ง เป็นต้น